Dreigend – WoordNoot
23 Mei 2019 23 Mei 2019 woordnoot
Ek voel dit kom. Stadiger as dreigende weer en donker wolke, maar dit kom nader.
En ek wonder of vitamine B iets daarmee te doen het. Want die afgelope weke was alles maklik. Makliker. Die bekommernisse het nie weggegaan nie. Inteendeel, dit het eintlik in werklikhied meer en erger geword. Maar dit het my nie soveel gepla nie. Skielik, van laasnag af, praat ek en myself weer hard met mekaar.
“Dis nog steeds dieselfde soos laas week? Hoekom worry jy nou so skielik daaroor?”
“Ek weet nie. Dis asof dit net skielik op my neersak, die donkerte.”
“Jou finansies is nog steeds beroerd. Jou dogter wil nog steeds skei. Jy voel nog steeds nie beter nie. ”
“Ek weet al hierdie dinge! Ek verstaan nie waarom die knop nou weer skielik op my maag saam trek of hoekom my hoofpyn nou elke aand in ‘n semi-migraine verander nie! Hou op om my aan te val daaroor!”
“Ek val jou nie aan nie. Ek sien net nie die rede dat jy nou uitmekaar wil val nie. NIKS HET VERANDER NIE!”
Ek en Myself baklei lelik teen al hierdie gedagtes, vrese, bekommernisse. Ek lees doelbewus al die blogs oor en oor, lag lekker oor al die goed wat my medemense kwytraak. Sien die nuwe uitdaging raak wat verseker die lagspiere gaan los maak! En tog, tog bly die dreigende donderweer op die horison! Ek wag vir die donkerte om my toe te vou.
Dalkies, net dalkies moet ek weer ‘n vitamine B inspuiting kry. Dis al asof my lyf anders dink vir twee weke nadat ek dit gekry het. Dalk is die broeiende storm se Nemesis net ‘n simpel kommin inspuiting.
Previous Lang tafel op Rebusfontein
Next Mengelmoes Kardoes
23 Mei 2019 om 2:00 nm
Gaan kry daai spuit en sien jou op Rebusfontein.🌻🌻
23 Mei 2019 om 2:01 nm
Jip….dink ek moet
23 Mei 2019 om 2:05 nm
Môre se môre meld ek ook aan vir die inspuiting!!!☺
23 Mei 2019 om 2:46 nm
Ek dink ek moet kommissie eis…😃😃
23 Mei 2019 om 2:52 nm
23 Mei 2019 om 3:42 nm
Ag nee. Gaan vir die inspuiting dit mag net help.
23 Mei 2019 om 3:58 nm
Ek gaan….en as ek beter voel….be my guest!!😍
Vitamiene B sê jy? Dalk moet ek dit ook probeer. Of dalk moet my dogter nou huis toe kom sodat ons vitamiene see kan inkry. Ek dink die bekommernisse en stress bou op soos toxins en dan, een nag om presies 3h00 vm, bars die hel los in jou kop. Vir dae, of liewer nagte, kry jy nie geslaap nie en alles knaag aan jou. Ek dink ek gaan vir die inspuiting.
23 Mei 2019 om 4:03 nm
Dit doen nie kwaad om daai vitamine booster te kry nie….ek sien kans vir baie as ek dit in het….dit werk net te gou uit maar dis nou ook nie honderde rande nie…
23 Mei 2019 om 4:20 nm
Jare gelede toe ek uitgebrand het het ek so reeks inspuitings gekry en die wonderlikste verskil gemaak. Doenit…
23 Mei 2019 om 5:38 nm
23 Mei 2019 om 5:51 nm
23 Mei 2019 om 6:34 nm
Ai ek hoop die storm kom NIE. Wees sag met jouself. ❤️
23 Mei 2019 om 7:50 nm
Dankie Toortsie…jy is dierbaar
24 Mei 2019 om 8:36 vm
Vit B inspuiting kan glad nie kwaad doen nie – gaan daarvoor… o hel maar kinders het die vermoë om mens op jou knieë en wakker te hou al dink jy dit is nie hulle wat jou laat rondrol nie.
24 Mei 2019 om 8:37 vm
Dit was baie makliker toe hulle klein was…😂😂
24 Mei 2019 om 11:04 vm
Sterkte en ‘n drukkie van my af.
24 Mei 2019 om 11:11 vm
24 Mei 2019 om 12:34 nm
Sterkte Ria. Lyk my die Towerinne gaan in ‘n ry daai getatoeerde boude hou vir inspuitings
24 Mei 2019 om 12:35 nm
En dit brand so ongelooflik….😎😎
25 Mei 2019 om 7:26 nm
Gebruik swartnaald, moenie laat hulle spuit as direk uit yskas Kom nie en stadig spuit😉. Vit B Co of enige van hulle is great, go for it🌻
27 Mei 2019 om 6:45 vm
Dankie vir die goeie raad❤